Na podlagi določb Meril in postopkov za ugotavljanje primernosti kandidatov za člane organov nadzora gospodarskih družb, v katerih imata Slovenska odškodninska družba, d.d. in/ali Republika Slovenija kapitalsko naložbo, sprejetih dne 19. 3. 2013, družba Elektro Maribor d.d. objavlja

**odprti javni poziv**

**zainteresiranim strokovnjakom in posameznikom,**

**da posredujejo svojo prijavo za člana nadzornega sveta družbe Elektro Maribor d.d.**

V skladu s splošnimi in posebnimi pogoji in kriteriji za imenovanje članov organov upravljanja v podjetjih v državni lasti, družba Elektro Maribor d.d. objavlja odprt javni poziv, s katerim poziva zainteresirane posameznike, da pošljejo svojo prijavo v zajem potencialnih kandidatov, izmed katerih bodo izbrani kandidati za člane nadzornega sveta družbe Elektro Maribor d.d.

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Kandidati morajo posredovati življenjepis in priloge ter motivacijsko pismo v predpisani obliki.

Kandidati morajo vlogi priložiti izjavo, da izpolnjujejo vse zakonsko določene splošne in posebne pogoje za imenovanje za člane nadzora.

Kandidati morajo vlogi priložiti tudi izjavo, s katero izrecno dovoljujejo obdelavo in uporabo njihovih osebnih podatkov; izključno z namenom in v zvezi s postopkom nominacije v nadzorni svet.

Vloge z življenjepisom in prilogami naj bodo poslane elektronsko na naslov tajništva uprave [anamarija.repusic@elektro-maribor.si](mailto:anamarija.repusic@elektro-maribor.si), pri čemer naj bodo podpisane izjave pripete v pdf obliki.

Družba Elektro Maribor d.d. lahko kandidate kadarkoli pozove k dopolnitvi vloge ali na razgovor.

Vse podatke, vsebovane v prijavah, bo družba Elektro Maribor d.d. brezpogojno varovala ter ravnala z njimi v skladu z Zakonom o varstvu osebnih podatkov (ZVOP-1, Ur. list RS, št. 86/2004, 113/2005). Kandidati lahko osebne podatke, ki jih bodo posredovali pri prijavi ali pozneje, kadarkoli preverijo, naknadno dopolnijo, spremenijo ali izbrišejo tako, da pošljejo zahtevo na naslov [anamarija.repusic@elektro-maribor.si](mailto:anamarija.repusic@elektro-maribor.si).

Kandidati bodo o uvrstitvi v ožji izbor obveščeni po elektronski pošti in s tem pozvani k sodelovanju v nadaljnjem postopku. V teh postopkih ni možnosti vlaganja pravnih sredstev.

Kandidati pod kazensko in materialno odgovornostjo odgovarjajo za pravilnost navedb v vlogi.

Rok za oddajo prijav je do ponedeljka, 20. maja 2013, do 11:00 ure.

**PRIJAVA NAJ VSEBUJE:**

### 1. Življenjepis

Kandidati naj za predstavitev svojega šolanja in kariere uporabijo predlogo za Europass življenjepis, ki ga najdejo na naslednji povezavi: <http://www.europass.si/dokumenti_europass/europass_zivljenjepis.aspx> in ga pripravijo skladno z navodili za izpolnjevanje ter sledečimi poudarki:

* osebni podatki (ime, priimek, naslov, mobilni telefon, elektronski naslov, datum rojstva),
* delovne izkušnje v obratnem kronološkem vrstnem redu (najprej je predstavljena zadnja zaposlitev) s področji odgovornosti (delovno mesto, odgovornost za poslovni uspeh), konkretnimi navedbami rezultatov in najpomembnejših dosežkov ter velikostjo ekip, ki jih je neposredno in posredno vodil, s teritorialnim območjem delovanja,
* šole in programi na izobraževalnih ustanovah, ki jih je kandidat uspešno zaključil, skupaj z akademskim ali strokovnim nazivom ter datumom zaključka vsakega izobraževanja. Če kandidat v času prijave obiskuje kakšno obliko formalnega izobraževanja (npr. podiplomski študij), naj navede predviden rok zaključka študija; kopije dokazil priložiti v prilogi,
* druga izobraževanja in usposabljanja s področja stroke in/ali nadzorništva (npr. izpopolnjevanje svojih finančnih, revizorskih, računovodskih, pravnih, kadrovskih, tehničnih, managerskih ali voditeljskih znanj),
* udeležba na izobraževanju iz nadzorniških znanj in organizacija, kjer se je izobraževal, kot tudi morebitni certifikat za člana nadzornega sveta, v kolikor ga je kandidat pridobil in datum poteka certifikata (v kolikor obstaja),
* druga znanja in kompetence: znanje tujega jezika (po vzorcu Europass ocenjevalne tabele: <http://europass.cedefop.europa.eu/img/dynamic/c1347/type.FileContent.file/ELPTemplate_sl_SI.doc>), računalniška znanja, poznavanje informacijskih sistemov ter druga pomembna znanja, druge kompetence.

### 2. Motivacijsko pismo

Motivacijsko pismo v obsegu približno ena A4 stran, ki vsebuje:

* motiv za kandidaturo,
* utemeljitev kandidature z dosedanjimi referencami,
* dodana vrednost za družbo Elektro Maribor d.d.

### 3. Izjavi kandidata

1. Izjava o kandidaturi za člana nadzornega sveta o izpolnjevanju zakonsko določenih splošnih in posebnih pogojev za imenovanje za člana nadzora (vzorec je priložen).
2. Izjava o osebni privolitvi o uporabi osebnih podatkov v procesu nominacije za člana nadzornega sveta (vzorec je priložen).

Kandidati morajo vlogi **priložiti izjavo**, da izpolnjujejo vse zakonsko določene splošne in posebne pogoje za imenovanje za člana organa nadzora

**Vzorec**

**Izjava o kandidaturi za člana nadzornega sveta družbe Elektro Maribor d.d.**

Podpisani/a \_\_\_\_\_\_\_\_\_\_\_\_\_\_\_\_\_\_\_ vezano na kandidaturo za člana nadzornega sveta družbe Elektro Maribor izjavljam sledeče:

1. **v zadnjih petih letih od danega trenutka nisem bil/a pravnomočno obsojen/a** zaradi kaznivega dejanja zoper gospodarstvo, zoper delovno razmerje in socialno varnost, zoper pravni promet, zoper premoženje, zoper okolje, prostor in naravne dobrine, oziroma je od prestane kazni zapora minilo več kot dve leti (255. člen ZGD- 1),

TRDITEV DRŽI TRDITEV NE DRŽI

1. **v času kandidature v zvezi z menoj ne poteka prepoved opravljanja poklica** kot posledica izrečenega varnostnega ukrepa (255. člen ZGD-1),

TRDITEV DRŽI TRDITEV NE DRŽI

1. kot član organa vodenja ali nadzora družbe, nad katerim je bil začet stečajni postopek, **nisem bil/a pravnomočno obsojen/a** na plačilo odškodnine upnikom v skladu z določbami zakona oziroma je od pravnomočnosti sodbe minilo vsaj 24 mesecev (255. člen ZGD-1),

TRDITEV DRŽI TRDITEV NE DRŽI

1. v času kandidature sem član/ica naslednjih nadzornih svetov:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, mandat poteče \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, mandat poteče \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, mandat poteče \_\_\_\_\_\_\_\_\_\_\_

Datum: \_\_\_\_\_\_\_\_\_\_\_ Podpis:

Kandidati morajo vlogi priložiti tudi **izjavo**, s katero izrecno **dovoljujejo obdelavo** in uporabo njihovih osebnih podatkov; izključno z namenom in v zvezi s postopkom nominacije v nadzorni svet

**Vzorec**

**Izjava o privolitvi o obdelavi in uporabi osebnih podatkov**

**v procesu nominacije za člana** **nadzornega sveta družbe Elektro Maribor d.d.**

Podpisani/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s to izjavo dovoljujem obdelavo in uporabo osebnih podatkov, ki sem jih posredoval/a v tej prijavi, v procesu nominacije za člana nadzornega sveta v družbi Elektro Maribor d.d.

Datum: \_\_\_\_\_\_\_\_\_\_\_ Podpis: